*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*119. számú előterjesztés*

Bátaszék Város Önkormányzat Képviselő-testületének 2024. június 26-án

16.00 órakor megtartandó ülésére


Döntés az ipari park melletti 61/10 hrsz. ingatlanból területrész vásárlásáról

|  |
| --- |
| **Előterjesztő:** Dr. Bozsolik Róbert polgármester  **Készítette**: Bozsolik Zoltán mb. városüzemeltetési irodavezető    **Törvényességi ellenőrzést végezte:** dr. Firle-Paksi Anna aljegyző  **Pénzügyileg ellenőrizte:** Tóthné Lelkes Erika pénzügyi irodavezető  **Tárgyalja:**  PG Bizottság 2024.06.25. |

# *Tisztelt Képviselő-testület!*

A legutóbbi rendezési terv módosítás egyik témaköre az ipari parkban fekvő 61/27 hrsz. ingatlan telekhatárainak, a meglévő állapothoz történő igazítási lehetőségének megteremtése volt. A 61/27 hrsz keleti határa közös a 61/10 hrsz-el. Azonban a valóságban nagyszelvényű földárok helyezkedik el a határ mentén, ami beépítésre nem használható. Így az ingatlan bérbeadása során sem jöhet számításba.


Továbbá az ingatlanokat elválasztó kerítés nem a térképi állapotnak megfelelő határvonalon került megépítésre, hanem a rendezési tervben szereplő nyomvonalon.




kerítés

nyomvonala

A rendezési terv alapján a telekhatár rendezés engedélyezhető. Elkészíttetésre került a változási vázrajz, mely a meglévőségeket figyelembe veszi.



A lenti területszámítás alapján a 61/10 hrsz. (nem önkormányzati tulajdon) ingatlan területe 27 m2-rel csökken. Megkeresését követően az ingatlan tulajdonosának képviselője nyilatkozott arról, hogy nettó 2.500,-Ft/m2 egységáron el kívánja adni a területrészt. Ugyanezen jogi személlyel szerződéses jogviszonyban áll az önkormányzat a 61/27 hrsz.-ú ingatlan tekintetében.



A területek rendezése érdekében javasoljuk nettó 2.500,-Ft/m2 egységáron (összesen nettó 67.500,-Ft) történő vásárlást.

**H a t á r o z a t i j a v a s l a t :**

**61/10 hrsz. ingatlanhoz tartozó területrész megvásárlására**

Bátaszék Város Önkormányzatának Képviselő-testülete,

* + - * 1. egyetért a 61/10 hrsz. ingatlanhoz tartozó 27 m2 nagyságú területrész megvásárlásával,
        2. a vételi árat 2.500 Ft/m2 + áfa egységárban határozza meg;
        3. felhatalmazza a város polgármesterét az adásvételi szerződés aláírására;
        4. a szerződéskötéssel, a földhivatali változás bejelentéssel kapcsolatos költségekre összesen bruttó 217.500,-Ft keretösszeget biztosít az önkormányzat 2024. évi költségvetésének általános tartaléka terhére.

*Határidő:* 2024. október 31.

*Felelős:* dr. Firle-Paksi Anna aljegyző

(a határozat megküldéséért)

Dr. Bozsolik Róbert polgármester

(a szerződés aláírásáért)

*Határozatról értesül:* VÖLGYSÉG VOLÁN TRANS KFT

KÖH pénzügyi iroda

KÖH városüzemeltetési iroda

irattár